A BIZOTTSÁG HATÁROZATA
(2004. december 3.)
a 2003/526/EK határozat Németország Észak-Rajna-Vesztfáliában és Szlovákiában a klasszikus sertéspestis elleni védekezésre irányuló intézkedések tekintetében történő módosításáról
(az értesítés a B(2004) 4506. számú dokumentummal történt)
(EGT vonatkozású szöveg)
(2004/831/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre és különösen (1) annak 10. cikke (4) bekezdésére,
mivel:
(1)
A klasszikus sertéspestisre vonatkozó egyes védekezési intézkedésekről szóló, 2003. július 18-i 2003/526/EK bizottsági határozatot (2) az egyes tagállamokbeli klasszikus sertéspestis kitörésekre válaszul fogadták el. Ez a határozat az erre a betegségre vonatkozó további járványvédelmi intézkedéseket állapított meg.
(2)
A klasszikus sertéspestissel kapcsolatos helyzet jelentősen javult Németország Észak-Rajna-Vesztfáliában. Ezért a 2003/526/EK határozat által elfogadott intézkedéseket Észak-Rajna-Vesztfália tekintetében nem kell tovább alkalmazni.
(3)
Nemrégiben klasszikus sertéspestis eseteket észleltek Szlovákiában a Veľký Krtíš körzetben található vaddisznókban, amelyeket korábban a betegség nem érintett. Ezért a 2003/526/EK határozatot e tagállam járványügyi helyzetének figyelembevétele céljából módosítani kell.
(4)
Franciaország, Németország és Luxemburg általános betegséggel kapcsolatos helyzetének tükrében indokolt meghosszabbítani a 2003/526/EK határozat érvényességét a klasszikus sertéspestis tekintetében.
(5)
Ezért a 2003/526/EK határozatot ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/526/EK határozat a következőképpen módosul:
1.
a 11. cikkben a „2004. október 31.” időpont helyébe „2005. április 30.” időpont lép;
2.
a 2003/526/EK határozat melléklete a következőképpen módosul:
-
az I. rész, 1. pontjának A. alpontját el kell hagyni,
-
a II. rész helyébe a következő szöveg lép:
„Szlovákia a 2., 3., 5., 7. és 8. cikkben említett területei:
A trnavai állat-egészségügyi és élelmiszerügyi igazgatási körzet (amely a Piešťany, Hlohovec és Trnava körzeteket foglalja magában); Levice (amely a Levice körzetet foglalja magában); Nitra (amely a Nitra és Zlaté Moravce körzeteket foglalja magában); Topoľčany (amely a Topoľčany körzetet foglalja magában); Nové Mesto nad Váhom (amely a Nové Mesto nad Váhom körzetet foglalja magában); Trenčín (amely a Trenčín és a Bánovce nad Bebravou körzeteket foglalja magában); Prievidza (amely a Prievidza és a Partizánske körzetet foglalja magában); Púchov (amely a Púchov és Ilava körzeteket foglalja magában); Žiar nad Hronom (amely a Žiar nad Hronom, Žarnovica és Banská Štiavnica körzeteket foglalja magában); Zvolen (amely a Zvolen és Detva körzeteket foglalja magában); Banská Bystrica (amely a Banská Bystrica és Brezno körzeteket foglalja magában); Lučenec (amely Lučenec és Poltár körzeteket foglalja magában); Veľký Krtíš.”
2. cikk
Ennek a határozatnak a tagállamok a címzettjei.
Kelt Brüsszelben, 2004. december 3-án.